title: 2007/825/EY: Neuvoston päätös, tehty 8 päivänä marraskuuta 2007 , Euroopan yhteisön ja Serbian tasavallan välisen viisumien myöntämisen helpottamista koskevan sopimuksen tekemisestä

text:
               19.12.2007

               FI

               Euroopan unionin virallinen lehti

               L 334/136

         NEUVOSTON PÄÄTÖS,
   tehty 8 päivänä marraskuuta 2007,
   Euroopan yhteisön ja Serbian tasavallan välisen viisumien myöntämisen helpottamista koskevan sopimuksen tekemisestä
   (2007/825/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i ja ii alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta viisumien myöntämisen helpottamista koskevan sopimuksen tekemisestä Serbian tasavallan kanssa.

               (2)

               Tämä sopimus on 18 päivänä syyskuuta 2007 tehdyn neuvoston päätöksen mukaisesti allekirjoitettu Euroopan yhteisön puolesta 18 päivänä syyskuuta 2007 sillä edellytyksellä, että se tehdään myöhemmin.

               (3)

               Sopimus olisi hyväksyttävä.

               (4)

               Sopimuksella perustetaan sopimuksen hallinnointia käsittelevä sekakomitea, joka vahvistaa oman työjärjestyksensä. Tässä tapauksessa on tarkoituksenmukaista säätää yksinkertaistetun menettelyn noudattamisesta yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitettyjen, Yhdistyneen kuningaskunnan ja Irlannin asemasta tehdyn pöytäkirjan ja Schengenin säännöstön sisällyttämisestä osaksi Euroopan unionia tehdyn pöytäkirjan mukaisesti Yhdistynyt kuningaskunta ja Irlanti eivät osallistu tämän päätöksen tekemiseen eikä se sido niitä eikä sitä sovelleta niihin.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan mukaisesti Tanska ei osallistu tämän päätöksen tekemiseen eikä päätös sido Tanskaa eikä sitä sovelleta siihen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Serbian tasavallan välinen sopimus viisumien myöntämisen helpottamisesta.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja antaa sopimuksen 14 artiklan 1 kohdassa määrätyn ilmoituksen (2).
   3 artikla
   Sopimuksen 12 artiklalla perustettavassa asiantuntijoiden sekakomiteassa yhteisöä edustaa komissio jäsenvaltioiden edustajien avustamana.
   4 artikla
   Komissio vahvistaa asiantuntijoiden sekakomiteassa esitettävän yhteisön kannan sopimuksen 12 artiklan 4 kohdan edellyttämästä komitean työjärjestyksen vahvistamisesta kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 8 päivänä marraskuuta 2007.

            Neuvoston puolesta

            Puheenjohtaja

         R. PEREIRA

      (1)  Lausunto annettu 24. lokakuuta 2007 (ei vielä julkaistu virallisessa lehdessä).

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   Euroopan yhteisön ja Serbian tasavallan välinen
   SOPIMUS
   viisumien myöntämisen helpottamisesta
   EUROOPAN YHTEISÖ, jäljempänä ’yhteisö’,
   ja
   SERBIAN TASAVALTA, jäljempänä ’osapuolet’, jotka
   OTTAVAT HUOMIOON Serbian tasavallan pyrkimyksen lähentyä Euroopan unionia, vakautus- ja assosiaatiosopimusta koskevien neuvottelujen aloittamisen Euroopan yhteisön/EU:n jäsenvaltioiden ja Serbian tasavallan välillä ja neuvoston tammikuussa 2006 hyväksymän Eurooppa-kumppanuuden,
   VAHVISTAVAT aikomuksen tehdä tiivistä yhteistyötä tulevien vakautus- ja assosiaatiosopimuksen rakenteiden puitteissa Serbian tasavallan ja Euroopan unionin välisen viisumijärjestelmän vapauttamiseksi Thessalonikissa 21 päivänä kesäkuuta 2003 järjestetyn EU:n ja Länsi-Balkanin maiden välisen huippukokouksen päätelmien mukaisesti,
   HALUAVAT ensimmäisenä konkreettisena askeleena kohti viisumivapaata matkustusjärjestelmää helpottaa henkilökohtaista vuorovaikutusta, joka on taloudellisten, humanitaaristen, kulttuuristen, tieteellisten ja muiden siteiden vakaan kehittymisen tärkeä edellytys, helpottamalla viisumien myöntämistä Serbian tasavallan kansalaisille,
   PITÄVÄT MIELESSÄ, että kaikki EU:n kansalaiset on vapautettu viisumipakosta heidän matkustaessaan Serbian tasavaltaan enintään 90 päivän ajaksi tai kulkiessaan Serbian tasavallan alueen kautta,
   TOTEAVAT, että jos Serbian tasavalta ottaa uudelleen käyttöön EU:n kansalaisia koskevan viisumipakon, EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Serbian tasavallan kansalaisille tämän sopimuksen nojalla,
   TOTEAVAT, että viisumien myöntämisen helpottaminen ei saisi johtaa laittomaan maahanmuuttoon, ja
   KIINNITTÄVÄT ERITYISTÄ HUOMIOTA turvallisuuteen ja takaisinottoon,
   OTTAVAT HUOMIOON Yhdistyneen kuningaskunnan ja Irlannin asemasta tehdyn pöytäkirjan sekä Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
   OTTAVAT HUOMIOON Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan ja vahvistavat, että tämän sopimuksen määräyksiä ei sovelleta Tanskan kuningaskuntaan,
   OVAT SOPINEET SEURAAVAA:
   1 artikla
   Tarkoitus ja soveltamisala
   1.   Tämän sopimuksen tarkoituksena on helpottaa viisumien myöntämistä Serbian tasavallan kansalaisille sellaista oleskelua varten, jonka on tarkoitus kestää enintään 90 päivää 180 päivän jaksoa kohti.
   2.   Jos Serbian tasavalta ottaa uudelleen käyttöön EU:n kansalaisia tai tiettyjä EU:n kansalaisten ryhmiä koskevan viisumipakon, kyseisiin EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Serbian tasavallan kansalaisille tämän sopimuksen nojalla.
   2 artikla
   Yleinen lauseke
   1.   Tässä sopimuksessa määrättyjä viisumien myöntämisen helpottamista koskevia järjestelyjä sovelletaan Serbian tasavallan kansalaisiin vain siltä osin kuin heitä ei ole vapautettu viisumipakosta yhteisön tai sen jäsenvaltioiden laeilla ja asetuksilla tai tämän sopimuksen tai muiden kansainvälisten sopimusten määräyksillä.
   2.   Kysymykset, joista ei määrätä tässä sopimuksessa, ratkaistaan Serbian tasavallan tai jäsenvaltioiden kansallisen lainsäädännön tai yhteisön lainsäädännön mukaisesti; näitä ovat esimerkiksi viisumin epääminen, matkustusasiakirjojen tunnustaminen, toimeentuloon tarvittavien varojen osoittaminen sekä maahantulon epääminen ja maastapoistamiseen liittyvät toimenpiteet.
   3 artikla
   Määritelmät
   Tässä sopimuksessa tarkoitetaan:

               a)

               ’jäsenvaltiolla’ mitä tahansa Euroopan unionin jäsenvaltiota, lukuun ottamatta Tanskan kuningaskuntaa, Irlantia ja Yhdistynyttä kuningaskuntaa;

               b)

               ’Euroopan unionin kansalaisella’ henkilöä, jolla on jonkin a alakohdassa määritellyn jäsenvaltion kansalaisuus;

               c)

               ’Serbian tasavallan kansalaisella’ henkilöä, jolla on Serbian tasavallan kansalaisuus sen kansallisen lainsäädännön mukaisesti;

               d)

               ’viisumilla’ jäsenvaltion myöntämää lupaa tai sen tekemää päätöstä, joka vaaditaan

                           —

                           maahantuloon kaikkiaan enintään 90 päivää kestävää oleskelua varten kyseisessä jäsenvaltiossa tai useammassa jäsenvaltiossa;

                           —

                           maahantuloon kyseisen jäsenvaltion tai useamman jäsenvaltion alueen kauttakulkua varten.

               e)

               ’laillisesti oleskelevalla henkilöllä’ Serbian tasavallan kansalaista, jolla on lupa tai oikeus oleskella jonkin jäsenvaltion alueella yli 90 päivää yhteisön tai kansallisen lainsäädännön nojalla.

         4 artikla
   Matkan tarkoitusta koskevat todistusasiakirjat
   1.   Seuraavilta Serbian tasavallan kansalaisten ryhmiltä vaaditaan toisen osapuolen alueelle suuntautuvan matkan perusteluksi vain seuraavat asiakirjat:

               a)

               virallisten valtuuskuntien jäsenet, jotka osallistuvat Serbian tasavallalle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella:

                           —

                           Serbian tasavallan viranomaisen kirje, jossa vahvistetaan, että hakija on sitä edustavan valtuuskunnan jäsen, joka matkustaa toisen osapuolen alueelle osallistuakseen edellä mainittuihin tapahtumiin, ja virallisen kutsun jäljennös;

               b)

               liikemiehet ja liikeyritysten edustajat:

                           —

                           vastaanottajana toimivan oikeushenkilön tai yrityksen tai organisaation tai kyseisen oikeushenkilön tai yrityksen toimiston tai sivutoimiston, jäsenvaltioiden keskus- ja paikallisviranomaisten tai jäsenvaltioiden alueella pidettävien kauppa- ja teollisuusmessujen, konferenssin tai symposiumin järjestelykomitean kirjallinen kutsu, jonka Serbian tasavallan kauppakamari on hyväksynyt;

               c)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille Serbian tasavallassa rekisteröidyillä ajoneuvoilla:

                           —

                           Serbian tasavallan kansainvälistä tieliikennettä harjoittavan kansallisen kuljetusyhtiön tai kuljetusyhtiöiden liiton laatima kirjallinen kutsu, jossa todetaan matkojen tarkoitus, kesto ja toistumistiheys;

               d)

               jäsenvaltioiden alueille kulkevien junien juna-, kylmäkuljetus- ja veturihenkilöstön jäsenet:

                           —

                           Serbian tasavallan toimivaltaisen rautatieyhtiön kirjallinen kutsu, jossa todetaan matkojen tarkoitus, kesto ja toistumistiheys;

               e)

               toimittajat:

                           —

                           ammattialajärjestön antama todistus tai muu asiakirja, jossa todistetaan, että asianomainen henkilö on ammatiltaan toimittaja, ja työnantajan antama asiakirja, jossa todistetaan, että matkan tarkoituksena on toimittajan työn tekeminen;

               f)

               henkilöt, jotka osallistuvat toimintaan tieteen, kulttuurin tai taiteen alalla tai yliopistojen järjestämiin ja muihin vaihto-ohjelmiin:

                           —

                           vastaanottajana toimivan organisaation kirjallinen kutsu osallistua mainittuun toimintaan;

               g)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun liittyvän toiminnan puitteissa:

                           —

                           vastaanottajana toimivan yliopiston, oppilaitoksen tai koulun kirjallinen kutsu tai ilmoittautumistodistus tai opiskelijakortti tai todistus kurssista, johon on tarkoitus osallistua;

               h)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi:

                           —

                           vastaanottajana toimivan organisaation kirjallinen kutsu: jäsenvaltioiden toimivaltaiset viranomaiset, kansallinen urheiluliitto tai kansallinen olympiakomitea;

               i)

               ystävyyskuntien ja -kaupunkien järjestämien virallisten vaihto-ohjelmien osanottajat:

                           —

                           kyseisten kuntien ja kaupunkien kaupunginjohtajan tai pormestarin kirjallinen kutsu;

               j)

               jäsenvaltioiden alueella laillisesti oleskelevien Serbian tasavallan kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset):

                           —

                           vastaanottajana toimivan henkilön kirjallinen kutsu;

               k)

               sotilas- ja siviilihautausmailla vierailevat henkilöt:

                           —

                           virallinen asiakirja, joka osoittaa, että hauta on edelleen olemassa, sekä todistus hakijan ja vainajan sukulaisuus- tai muusta suhteesta;

               l)

               hautajaisiin osallistuvat henkilöt:

                           —

                           virallinen asiakirja, joka vahvistaa kuolemantapauksen, sekä todistus hakijan ja vainajan sukulaisuus- tai muusta suhteesta;

               m)

               lääketieteellisistä syistä vierailevat henkilöt ja tarvittavat saattajat:

                           —

                           hoitolaitoksen virallinen asiakirja, jossa vahvistetaan hoidon tarve kyseisessä laitoksessa ja saattajan tarpeellisuus, ja todistus riittävistä rahavaroista hoidon maksamiseksi;

               n)

               kansalaisjärjestöjen edustajat, jotka matkustavat osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa:

                           —

                           vastaanottajana toimivan organisaation kirjallinen kutsu, vahvistus siitä, että henkilö edustaa kansalaisjärjestöä ja valtion viranomaisen kansallisen lainsäädännön mukaisesti antama rekisteritodistus kyseisen järjestön perustamisesta;

               o)

               Serbian tasavallan uskonnollisten yhteisöjen edustajat:

                           —

                           Serbian tasavallassa rekisteröidyn uskonnollisen yhteisön kirjallinen kutsu, jossa todetaan matkojen tarkoitus, kesto ja toistumistiheys;

               p)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat:

                           —

                           vastaanottajana toimivan organisaation kirjallinen kutsu, jossa vahvistetaan kyseisen henkilön osallistuminen tapahtumaan;

               q)

               matkailijat:

                           —

                           jäsenvaltioiden paikallisen konsuliyhteistyön puitteissa hyväksymän matkatoimiston tai matkanjärjestäjän antama todistus tai tosite, jossa vahvistetaan valmismatkavaraus.

         2.   Tämän artiklan 1 kohdassa tarkoitetussa kirjallisessa kutsussa on mainittava seuraavat seikat:

               a)

               kutsutun etu- ja sukunimi, syntymäaika, sukupuoli, kansalaisuus, henkilöasiakirjan numero, matkan ajankohta ja tarkoitus, maahantulojen määrä ja tarvittaessa kutsutun mukana matkustavan puolison ja lasten nimet;

               b)

               kutsujana toimivan henkilön etu- ja sukunimi sekä osoite; tai

               c)

               kutsujana toimivan oikeushenkilön, yrityksen tai organisaation täydellinen nimi ja osoite ja

                           —

                           jos kutsun esittää organisaatio, kutsun allekirjoittajan nimi ja asema,

                           —

                           jos kutsun esittää oikeushenkilö tai yritys tai kyseisen oikeushenkilön tai yrityksen toimisto tai sivutoimisto, joka on sijoittautunut jonkin jäsenvaltion alueelle, sen rekisteröintinumero kyseisen jäsenvaltion kansallisen lainsäädännön mukaisesti.

         3.   Tämän artiklan 1 kohdassa mainittuihin ryhmiin kuuluville henkilöille myönnetään kaikentyyppisiä viisumeja yksinkertaistetun menettelyn mukaan ilman muita jäsenvaltioiden lainsäädännössä säädettyjä, matkan tarkoitusta koskevia perusteluja, kutsuja tai vahvistuksia.
   5 artikla
   Toistuvaisviisumien myöntäminen
   1.   Jäsenvaltioiden diplomaatti- ja konsuliedustustot myöntävät enintään viisi vuotta voimassa olevia toistuvaisviisumeja seuraaviin ryhmiin kuuluville henkilöille:

               a)

               kansallisten ja alueellisten hallitusten ja parlamenttien jäsenet, perustuslakituomioistuimen ja korkeimman oikeuden (kassaatiotuomioistuin) jäsenet, ellei heitä ole tällä sopimuksella vapautettu viisumipakosta tehtäviensä hoitamisen yhteydessä siten, että viisumi on voimassa heidän toimikautensa ajan, jos se kestää alle viisi vuotta;

               b)

               virallisten valtuuskuntien vakinaiset jäsenet, jotka osallistuvat Serbian tasavallalle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               c)

               jäsenvaltioiden alueella laillisesti oleskelevien Serbian tasavallan kansalaisten luona vierailevat puolisot ja alle 21-vuotiaat tai huollettavana olevat lapset (myös adoptiolapset) ja vanhemmat siten, että viisumin voimassaoloaika on rajoitettu laillisen oleskelun voimassaoloaikaan.

         2.   Jäsenvaltioiden diplomaatti- ja konsuliedustustot myöntävät enintään yhden vuoden voimassa olevia toistuvaisviisumeja seuraaviin ryhmiin kuuluville henkilöille edellyttäen, että heille on edellisen vuoden aikana myönnetty vähintään yksi viisumi ja että he ovat käyttäneet sitä kohdevaltion maahantuloa ja oleskelua koskevan lainsäädännön mukaisesti ja että heillä on perusteltu syy hakea toistuvaisviisumia:

               a)

               virallisten valtuuskuntien jäsenet, jotka osallistuvat Serbian tasavallalle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               b)

               liikemiehet ja liikeyritysten edustajat, jotka matkustavat säännöllisesti jäsenvaltioihin;

               c)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille Serbian tasavallassa rekisteröidyillä ajoneuvoilla;

               d)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet;

               e)

               toimittajat;

               f)

               henkilöt, jotka osallistuvat toimintaan tieteen, kulttuurin tai taiteen alalla sekä yliopistojen järjestämiin ja muihin vaihto-ohjelmiin ja matkustavat säännöllisesti jäsenvaltioihin;

               g)

               opiskelijat ja jatko-opiskelijat, jotka matkustavat säännöllisesti opinto- tai koulutustarkoituksessa esimerkiksi vaihto-ohjelman puitteissa;

               h)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               i)

               ystävyyskuntien ja -kaupunkien järjestämien virallisten vaihto-ohjelmien osanottajat;

               j)

               lääketieteellisistä syistä säännöllisesti vierailevat henkilöt ja tarvittavat saattajat;

               k)

               kansalaisjärjestöjen edustajat, jotka matkustavat säännöllisesti jäsenvaltioihin osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa;

               l)

               Serbian tasavallassa rekisteröityjen uskonnollisten yhteisöjen edustajat, jotka matkustavat säännöllisesti jäsenvaltioihin;

               m)

               kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat, jotka matkustavat säännöllisesti jäsenvaltioihin.

         3.   Jäsenvaltioiden diplomaatti- ja konsuliedustustot myöntävät vähintään kaksi ja enintään viisi vuotta voimassa olevia toistuvaisviisumeja tämän artiklan 2 kohdassa mainittuihin ryhmiin kuuluville henkilöille edellyttäen, että he ovat kahden edellisen vuoden aikana käyttäneet heille myönnettyä yhden vuoden toistuvaisviisumia kohdevaltion maahantuloa ja oleskelua koskevan lainsäädännön mukaisesti ja että perusteet toistuvaisviisumin hakemiselle ovat edelleen voimassa.
   4.   Tämän artiklan 1–3 kohdassa tarkoitetut henkilöt voivat oleskella jäsenvaltioiden alueella yhteensä enintään 90 päivää 180 päivän jaksoa kohti.
   6 artikla
   Viisumihakemusten käsittelymaksu
   1.   Viisumihakemusten käsittelystä peritään Serbian tasavallan kansalaisilta 35 euron maksu.
   Edellä mainittua määrää voidaan tarkistaa 14 artiklan 4 kohdassa määrätyn menettelyn mukaisesti.
   Jos Serbian tasavalta ottaa uudelleen käyttöön EU:n kansalaisia koskevan viisumipakon, Serbian tasavallan veloittama viisumimaksu saa olla korkeintaan 35 euroa tai sovittu summa, jos maksua tarkistetaan 14 artiklan 4 kohdassa säädetyn menettelyn mukaisesti.
   2.   Seuraaviin ryhmiin kuuluvat henkilöt vapautetaan viisumihakemuksen käsittelymaksusta:

               a)

               virallisten valtuuskuntien jäsenet, jotka osallistuvat Serbian tasavallalle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               b)

               kansallisten ja alueellisten hallitusten ja parlamenttien jäsenet, perustuslakituomioistuimen ja korkeimman oikeuden (kassaatiotuomioistuin) jäsenet, ellei heitä ole vapautettu viisumipakosta tällä sopimuksella;

               c)

               henkilöt, jotka osallistuvat johonkin toimintaan tieteen, kulttuurin tai taiteen alalla tai yliopistojen järjestämiin ja muihin vaihto-ohjelmiin;

               d)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun liittyvän toiminnan puitteissa;

               e)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               f)

               ystävyyskuntien ja -kaupunkien järjestämien virallisten vaihto-ohjelmien osanottajat;

               g)

               vammaiset ja tarvittaessa heidän saattajansa;

               h)

               kansalaisjärjestöjen edustajat, jotka osallistuvat kokouksiin, seminaareihin, vaihto-ohjelmiin tai kursseihin;

               i)

               henkilöt, jotka ovat asiakirjoin osoittaneet matkustavansa humanitaarisista syistä esimerkiksi siksi, että he tarvitsevat kiireellistä lääkärinhoitoa, sekä tällaisen henkilön saattaja, tai henkilöt, jotka osallistuvat lähisukulaisen hautajaisiin tai vierailevat vakavasti sairaana olevan lähisukulaisen luona;

               j)

               toimittajat;

               k)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille Serbian tasavallassa rekisteröidyillä ajoneuvoilla;

               l)

               jäsenvaltioiden alueille kulkevien junien juna-, kylmäkuljetus- ja veturihenkilöstön jäsenet;

               m)

               jäsenvaltioiden alueella laillisesti oleskelevien Serbian tasavallan kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset);

               n)

               Serbian tasavallassa rekisteröityjen uskonnollisten yhteisöjen edustajat, jotka matkustavat säännöllisesti jäsenvaltioihin;

               o)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvien ammattikuntien edustajat;

               p)

               eläkeläiset;

               q)

               alle kuusivuotiaat lapset.

         3.   Tämän artiklan 1 kohdasta poiketen Bulgaria ja Romania, joita sitoo Schengenin säännöstö mutta jotka eivät vielä myönnä Schengen-viisumeja, voivat vapauttaa Serbian tasavallan kansalaiset lyhytaikaisia viisumeja koskevien hakemusten käsittelymaksusta siihen neuvoston päätöksellä määrättävään päivään saakka, jolloin ne panevat täysimääräisesti täytäntöön viisumipolitiikkaa koskevan Schengenin säännöstön.
   7 artikla
   Viisumihakemusten käsittelyajat
   1.   Jäsenvaltioiden diplomaatti- ja konsuliedustustot tekevät päätöksen viisumin myöntämisestä 10 kalenteripäivän kuluessa viisumihakemuksen ja sen liiteasiakirjojen vastaanottamisesta.
   2.   Viisumihakemusta koskevan päätöksenteon määräaikaa voidaan pidentää enintään 30 kalenteripäivään yksittäistapauksissa, erityisesti silloin kun hakemuksen käsittely vaatii lisätarkistuksia.
   3.   Kiireellisissä tapauksissa viisumihakemusta koskeva päätös voidaan tehdä kolmen päivän kuluessa tai nopeammin.
   8 artikla
   Lähtö siinä tapauksessa, että asiakirjat ovat kadonneet tai ne on varastettu
   Euroopan unionin ja Serbian tasavallan kansalaiset, jotka ovat kadottaneet henkilöasiakirjansa tai joilta ne on varastettu heidän oleskellessaan Serbian tasavallan tai jäsenvaltioiden alueella, voivat lähteä kyseiseltä alueelta ilman viisumia tai muuta lupaa esittämällä jäsenvaltioiden tai Serbian tasavallan diplomaatti- tai konsuliedustuston heille myöntämän voimassa olevan henkilöasiakirjan, joka oikeuttaa rajanylitykseen.
   9 artikla
   Viisumin voimassaoloajan pidentäminen poikkeuksellisissa olosuhteissa
   Jos Serbian tasavallan kansalaiset eivät voi lähteä jäsenvaltioiden alueelta viisumissa mainittuun määräaikaan mennessä ylivoimaisen esteen vuoksi, heidän viisuminsa voimassaoloaikaa voidaan pidentää maksutta vastaanottavan valtion soveltaman lainsäädännön mukaisesti, kunnes paluu asuinvaltioon on mahdollinen.
   10 artikla
   Diplomaattipassit
   1.   Serbian tasavallan kansalaisilta, joilla on voimassa oleva diplomaattipassi, ei vaadita viisumia jäsenvaltioiden alueelle tuloa, alueelta poistumista tai alueen kauttakulkua varten.
   2.   Tämän artiklan 1 kohdassa mainitut henkilöt voivat oleskella jäsenvaltioiden alueella enintään 90 päivää 180 päivän jaksoa kohti.
   11 artikla
   Viisumien alueellinen voimassaolo
   Serbian tasavallan kansalaisilla on oikeus matkustaa jäsenvaltioiden alueella samoin edellytyksin kuin Euroopan unionin kansalaiset, ellei jäsenvaltioiden kansallista turvallisuutta koskevista kansallisista säännöistä ja asetuksista tai viisumeja, joiden alueellinen voimassaolo on rajattu, koskevista EU:n säännöistä muuta johdu.
   12 artikla
   Sopimuksen hallinnointia käsittelevä sekakomitea
   1.   Osapuolet perustavat asiantuntijoiden sekakomitean, jäljempänä ’komitea’, joka muodostuu Euroopan yhteisön ja Serbian tasavallan edustajista. Yhteisöä edustaa Euroopan yhteisöjen komissio jäsenvaltioiden asiantuntijoiden avustamana.
   2.   Komitean tehtävänä on muun muassa

               a)

               valvoa tämän sopimuksen täytäntöönpanoa;

               b)

               ehdottaa sopimukseen muutoksia tai lisäyksiä;

               c)

               ratkaista kiistoja, jotka johtuvat tämän sopimuksen määräysten tulkinnasta tai soveltamisesta.

         3.   Komitea kokoontuu aina tarvittaessa jommankumman osapuolen pyynnöstä ja vähintään kerran vuodessa.
   4.   Komitea vahvistaa työjärjestyksensä.
   13 artikla
   Tämän sopimuksen suhde jäsenvaltioiden ja Serbian tasavallan välillä tehtyihin kahdenvälisiin sopimuksiin
   1.   Tämän sopimuksen määräyksiä sovelletaan sopimuksen voimaantulosta alkaen ensisijaisina muihin kahden- tai monenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Serbian tasavallan välillä, siltä osin kuin viimeksi mainittujen sopimusten tai järjestelyjen määräykset koskevat tämän sopimuksen kattamia kysymyksiä.
   2.   Yksittäisten jäsenvaltioiden ja Serbian tasavallan välillä ennen 1 päivää tammikuuta 2007 allekirjoitettujen kahdenvälisten sopimusten tai järjestelyjen määräyksiä, jotka koskevat virkapassin haltijoiden vapauttamista viisumipakosta, sovelletaan vielä viiden vuoden ajan tämän sopimuksen voimaantulosta rajoittamatta kuitenkaan kyseisten jäsenvaltioiden tai Serbian tasavallan oikeutta irtisanoa kyseiset kahdenväliset sopimukset tai keskeyttää niiden soveltaminen kyseisten viiden vuoden aikana.
   14 artikla
   Loppumääräykset
   1.   Osapuolet ratifioivat tai hyväksyvät tämän sopimuksen omia menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen saattaneensa päätökseen edellä tarkoitetut menettelyt.
   2.   Tämän artiklan 1 kohdasta poiketen tämä sopimus tulee voimaan vasta samana päivänä kuin Euroopan yhteisön ja Serbian tasavallan välillä tehty takaisinottosopimus, jos kyseinen päivämäärä on myöhempi kuin tämän artiklan 1 kohdassa tarkoitettu päivämäärä.
   3.   Tämä sopimus on voimassa toistaiseksi, ellei sitä irtisanota tämän artiklan 6 kohdan mukaisesti.
   4.   Tätä sopimusta voidaan muuttaa osapuolten kirjallisella sopimuksella. Muutokset tulevat voimaan, kun osapuolet ovat ilmoittaneet toisilleen saattaneensa päätökseen tätä varten tarvittavat sisäiset menettelynsä.
   5.   Kumpikin osapuoli voi keskeyttää tämän sopimuksen tai sen osan soveltamisen yleiseen järjestykseen tai kansalliseen turvallisuuteen tai kansanterveyden suojaamiseen liittyvistä syistä. Päätös soveltamisen keskeyttämisestä on annettava tiedoksi toiselle osapuolelle viimeistään 48 tuntia ennen päätöksen voimaantuloa. Kun keskeyttämiseen johtaneet syyt lakkaavat olemasta voimassa, soveltamisen keskeyttäneen osapuolen on ilmoitettava tästä välittömästi toiselle osapuolelle.
   6.   Kumpi tahansa osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Sopimuksen voimassaolo päättyy 90 päivän kuluttua päivästä, jona kyseinen ilmoitus on tehty.

      Tehty Brysselissä kahdeksantenatoista päivänä syyskuuta vuonna kaksituhattaseitsemän kahtena kappaleena sopimuspuolten virallisilla kielillä, joista jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         За Европску зајелницу

         За Република Сърбия
         Por la República de Serbia
         Za Republiku Srbsko
         For Republikken Serbien
         Für die Republik Serbien
         Serbia Vabariigi nimel
         Για τη Δημοκρατία της Σερβίας
         For the Republic of Serbia
         Pour la République de Serbie
         Per la Repubblica di Serbia
         Serbijas Republikas vārdā
         Serbijos Respublikos vardu
         A Szerb Köztársaság részéről
         Għar-Repubblika tas-Serbja
         Voor de Republiek Servië
         W imieniu Republiki Serbii
         Pela República da Sérvia
         Pentru Republica Serbia
         Za Srbskú republiku
         Za Republiko Srbijo
         Serbian tasavallan puolesta
         För Republiken Serbien
         За Република Србиjу

   LIITE
   SOPIMUKSEEN LIITETTY PÖYTÄKIRJA JÄSENVALTIOISTA, JOTKA EIVÄT SOVELLA TÄYSIMÄÄRÄISESTI SCHENGENIN SÄÄNNÖSTÖÄ
   Ne jäsenvaltiot, joita Schengenin säännöstö velvoittaa, mutta jotka eivät myönnä Schengen-viisumeja ennen kuin neuvosto on tehnyt asiaa koskevan päätöksen, myöntävät kansallisia viisumeja, jotka ovat voimassa ainoastaan niiden omalla alueella.
   Nämä jäsenvaltiot voivat yksipuolisesti tunnustaa Schengen-viisumit ja -oleskeluluvat niiden alueen kautta tapahtuvaa kauttakulkua varten 14 päivänä kesäkuuta 2006 tehdyn Euroopan parlamentin ja neuvoston päätöksen N:o 895/2006/EY mukaisesti.
   Koska 14 päivänä kesäkuuta 2006 tehtyä Euroopan parlamentin ja neuvoston päätöstä N:o 895/2006/EY ei sovelleta Romaniaan ja Bulgariaan, Euroopan komissio aikoo ehdottaa vastaavia määräyksiä, jotta kyseiset maat voivat yksipuolisesti tunnustaa Schengen-viisumit ja -oleskeluluvat ja muut vastaavat asiakirjat, joita ovat antaneet sellaiset jäsenvaltiot, jotka eivät ole vielä täysin integroituneet Schengen-alueeseen niiden alueen kautta tapahtuvaa kauttakulkua varten.
   YHTEINEN JULISTUS TANSKASTA
   Osapuolet toteavat, että tätä sopimusta ei sovelleta viisumien myöntämismenettelyihin Tanskan kuningaskunnan diplomaatti- ja konsuliedustustoissa.
   Tämän vuoksi on suotavaa, että Tanskan ja Serbian tasavallan viranomaiset tekevät viipymättä kahdenvälisen sopimuksen, jonka mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja Serbian tasavallan välillä tehdyssä sopimuksessa.
   YHTEINEN JULISTUS YHDISTYNEESTÄ KUNINGASKUNNASTA JA IRLANNISTA
   Osapuolet ottavat huomioon sen, että tätä sopimusta ei sovelleta Yhdistyneen kuningaskunnan eikä Irlannin alueella.
   Tämän vuoksi on suotavaa, että Yhdistyneen kuningaskunnan ja Irlannin sekä Serbian tasavallan viranomaiset tekevät kahdenväliset sopimukset viisumien myöntämismenettelyjen helpottamisesta.
   YHTEINEN JULISTUS ISLANNISTA JA NORJASTA
   Osapuolet ottavat huomioon Euroopan yhteisön sekä Norjan ja Islannin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehdystä sopimuksesta.
   Tämän vuoksi on suotavaa, että Norjan ja Islannin sekä Serbian tasavallan viranomaiset tekevät viipymättä kahdenväliset sopimukset, joiden mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja Serbian tasavallan välillä tehdyssä sopimuksessa.
   YHTEINEN JULISTUS SVEITSIN VALALIITOSTA JA LIECHTENSTEINISTA
   (tarvittaessa)
   Jos EU:n, EY:n ja Sveitsin valaliiton sopimus Sveitsin valaliiton assosioitumisesta Schengenin säännöstön täytäntöönpanoon, soveltamiseen ja kehittämiseen ja tämän sopimuksen liitteenä olevat Liechtensteinia koskevat pöytäkirjat ovat tulleet voimaan siihen mennessä, kun neuvottelut Serbian tasavallan kanssa ovat päättyneet, myös Sveitsin ja Liechtensteinin osalta laaditaan vastaava julistus.
   EUROOPAN YHTEISÖN JULISTUS VIRKAPASSIN HALTIJOITA KOSKEVAN VIISUMIPAKON TARKISTAMISESTA
   Koska yksittäisten jäsenvaltioiden ja Serbian tasavallan välisissä ennen 1 päivää tammikuuta 2007 allekirjoitetuissa kahdenvälisissä sopimuksissa tai järjestelyissä määrättyä virkapassin haltijoiden vapautusta viisumipakosta sovelletaan ainoastaan viiden vuoden ajan tämän sopimuksen voimaantulosta rajoittamatta kyseisten jäsenvaltioiden tai Serbian tasavallan oikeutta irtisanoa kyseiset kahdenväliset sopimukset tai keskeyttää niiden soveltaminen kyseisten viiden vuoden aikana, Euroopan yhteisö arvioi virkapassin haltijoiden tilanteen uudestaan viimeistään neljän vuoden kuluttua tämän sopimuksen voimaantulosta ottaen huomioon sopimukseen tämän vuoksi 14 artiklan 4 kohdassa tarkoitetun menettelyn mukaisesti mahdollisesti tehdyt muutokset.
   EUROOPAN YHTEISÖN JULISTUS VIISUMINHAKIJOIDEN MAHDOLLISUUDESTA SAADA TIETOJA JA LYHYTAIKAISTA OLESKELUA VARTEN MYÖNNETTÄVIEN VIISUMIEN MYÖNTÄMISMENETTELYJÄ JA TARVITTAVIA LIITEASIAKIRJOJA KOSKEVIEN TIETOJEN YHDENMUKAISTAMISESTA
   Euroopan yhteisö toteaa, että läpinäkyvyys on viisuminhakijoiden kannalta tärkeää, ja muistuttaa, että Euroopan komissio antoi 19 päivänä heinäkuuta 2006 diplomaatti- ja konsuliedustustojen yhteisen konsuliohjeiston uudelleenlaadintaa koskevan lainsäädäntöehdotuksen. Ohjeistossa käsitellään viisuminhakijoiden pääsyä jäsenvaltioiden diplomaatti- ja konsuliedustustoihin.
   Viisuminhakijoille annettavien tietojen osalta Euroopan yhteisö katsoo, että olisi ryhdyttävä seuraaviin aiheellisiin toimenpiteisiin:
   On laadittava viisuminhakijoille yleinen perustiedote viisumien hakemiseen liittyvistä menettelyistä ja edellytyksistä sekä viisumien voimassaolosta.
   Euroopan yhteisö laatii luettelon sovellettavista vähimmäisvaatimuksista, jotta voidaan varmistaa, että serbialaiset hakijat saavat johdonmukaiset ja yhtenevät perustiedot ja että heiltä vaaditaan periaatteessa samat liiteasiakirjat.
   Edellä mainittuja tietoja, mukaan luettuna luettelo paikallisen konsuliyhteistyön puitteissa hyväksytyistä matkatoimistoista ja matkanjärjestäjistä, on levitettävä laajalti (konsuliedustustojen ilmoitustauluilla, esitteissä, Internet-sivustoilla jne.).
   Jäsenvaltioiden diplomaatti- ja konsuliedustustot antavat tietoja Schengenin säännöstön nojalla voimassa olevista mahdollisuuksista helpottaa tapauskohtaisesti viisumien myöntämistä lyhytaikaista oleskelua varten.
   Euroopan yhteisö ottaa huomioon Serbian viranomaisten ilmaiseman valmiuden avustaa edellä mainittujen tietojen levittämisessä.
   EUROOPAN YHTEISÖN JULISTUS VIISUMIEN MYÖNTÄMISEN HELPOTTAMISESTA PERHEENJÄSENTEN JA VILPITTÖMÄSSÄ MIELESSÄ TOIMIVIEN HAKIJOIDEN OSALTA
   Euroopan yhteisö ottaa huomioon Serbian tasavallan ehdotuksen määritellä laajemmin perheenjäsenet, joiden osalta viisumien myöntämistä olisi helpotettava, sekä merkityksen, joka tähän ryhmään kuuluvien henkilöiden liikkumisen yksinkertaistamisella on Serbian tasavallalle.
   Helpottaakseen useampien sellaisten henkilöiden liikkuvuutta, joilla on perhesiteitä (erityisesti sisaret ja veljet lapsineen) jäsenvaltioiden alueella laillisesti oleskeleviin Serbian kansalaisiin, Euroopan yhteisö kehottaa jäsenvaltioiden konsuliedustustoja käyttämään täysimääräisesti hyväkseen voimassa olevia yhteisön säännöstöön sisältyviä mahdollisuuksia helpottaa viisumien myöntämistä tähän ryhmään kuuluville henkilöille, erityisesti yksinkertaistamalla hakijoilta pyydettyjä asiakirjatodisteita, vapauttamalla heidät käsittelymaksusta ja myöntämällä tarvittaessa toistuvaisviisumeja.
   Euroopan yhteisö kehottaa lisäksi jäsenvaltioiden konsuliedustustoja käyttämään täysimääräisesti hyväkseen mahdollisuuksia helpottaa viisumien myöntämistä vilpittömässä mielessä toimiville hakijoille.
   BULGARIAN, UNKARIN JA ROMANIAN POLIITTINEN JULISTUS PAIKALLISESTA RAJALIIKENTEESTÄ
   Bulgaria, Unkari ja Romania ilmoittavat olevansa halukkaita aloittamaan neuvottelut Serbian tasavallan kanssa kahdenvälisistä sopimuksista pannakseen täytäntöön paikallista rajaliikennettä koskevan järjestelyn, joka on vahvistettu paikallista rajaliikennettä koskevan järjestelyn käyttöönotosta jäsenvaltioiden maaulkorajoilla sekä Schengenin yleissopimuksen säännösten muuttamisesta 20 päivänä joulukuuta 2006 annetussa asetuksessa (EY) N:o 1931/2006.


title: Neuvoston päätös (YUTP) 2016/1783, annettu 4 päivänä elokuuta 2016, Euroopan unionin ja Afganistanin islamilaisen tasavallan välisen Euroopan unionin Afganistanissa toteutettavan poliisioperaation (EUPOL Afganistan) asemaa koskevan sopimuksen jatkamisesta kirjeenvaihtona tehtävän sopimuksen allekirjoittamisesta ja tekemisestä unionin puolesta

text:
               8.10.2016

               FI

               Euroopan unionin virallinen lehti

               L 273/1

         NEUVOSTON PÄÄTÖS (YUTP) 2016/1783,
   annettu 4 päivänä elokuuta 2016,
   Euroopan unionin ja Afganistanin islamilaisen tasavallan välisen Euroopan unionin Afganistanissa toteutettavan poliisioperaation (EUPOL Afganistan) asemaa koskevan sopimuksen jatkamisesta kirjeenvaihtona tehtävän sopimuksen allekirjoittamisesta ja tekemisestä unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan suosituksen,
   sekä katsoo seuraavaa:

               (1)

               Neuvosto perusti 30 päivänä toukokuuta 2007 yhteisellä toiminnalla 2007/369/YUTP (1) Euroopan unionin Afganistanissa toteuttaman poliisioperaation (EUPOL Afganistan). EUPOL Afganistanin toimeksianto, jota muutettiin päätöksellä 2014/922/YUTP (2), päättyy 31 päivänä joulukuuta 2016.

               (2)

               Unioni ja Afganistanin islamilainen tasavalta allekirjoittivat 14 päivänä lokakuuta 2010 sopimuksen (3) EUPOL Afganistanin asemasta. Kyseisen sopimuksen voimassaolo päättyy 14 päivänä lokakuuta 2016.

               (3)

               Neuvoston hyväksyttyä 26 päivänä lokakuuta 2015 päätöksen luvan antamisesta neuvottelujen aloittamiseen unionin ulkoasioiden ja turvallisuuspolitiikan korkea edustaja on Euroopan unionista tehdyn sopimuksen 37 artiklan mukaisesti neuvotellut unionin ja Afganistanin islamilaisen tasavallan välisen kirjeenvaihtona tehtävän sopimuksen EUPOL Afganistanin asemasta tehdyn sopimuksen jatkamisesta, jotta EUPOL Afganistanin toimeksianto saatettaisiin päätökseen ja EUPOL Afganistan lopetettaisiin.

               (4)

               Kirjeenvaihtona tehtävä sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Afganistanin islamilaisen tasavallan välinen kirjeenvaihtona tehtävä sopimus Euroopan unionin ja Afganistanin islamilaisen tasavallan välisen Euroopan unionin Afganistanissa toteutettavan poliisioperaation (EUPOL Afganistan) asemaa koskevan sopimuksen jatkamisesta unionin puolesta.
   Kirjeenvaihtona tehtävän sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa kirjeenvaihtona tehtävä sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään

      Tehty Brysselissä 4 päivänä elokuuta 2016.

            Neuvoston puolesta

            Puheenjohtaja

         M. LAJČÁK

      (1)  Neuvoston yhteinen toiminta 2007/369/YUTP, 30 päivältä toukokuuta 2007, Euroopan unionin Afganistanissa toteuttaman poliisioperaation perustamisesta (EUROPOL Afganistan) (EUVL L 139, 31.5.2007, s. 33).

      (2)  Neuvoston päätös 2014/922/YUTP, annettu 17 päivänä joulukuuta 2014, Euroopan unionin poliisioperaatiosta Afganistanissa (EUPOL Afganistan) annetun päätöksen 2010/279/YUTP muuttamisesta ja sen voimassaolon jatkamisesta (EUVL L 363, 18.12.2014, s. 152).

      (3)  Euroopan unionin ja Afganistanin islamilaisen tasavallan välinen sopimus Euroopan unionin Afganistanissa toteutettavan poliisioperaation (EUPOL Afganistan) asemasta (EUVL L 294, 12.11.2010, s. 2).


title: Neuvoston päätös, annettu 14 päivänä marraskuuta 2011 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               30.11.2011

               FI

               Euroopan unionin virallinen lehti

               C 349/2

         NEUVOSTON PÄÄTÖS,
   annettu 14 päivänä marraskuuta 2011,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   2011/C 349/02
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
   ottaa huomioon komission neuvostolle toimittaman työntekijäjärjestöjen edustajien ryhmän jäsenen nimittämisen,
   sekä katsoo seuraavaa:

               (1)

               Neuvosto nimitti 14 päivänä syyskuuta 2009 (2) tekemällään päätöksellä Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2009 alkavaksi ja 17 päivänä syyskuuta 2012 päättyväksi toimikaudeksi.

               (2)

               Kehittämiskeskuksen johtokunnassa on vapautunut jäsenen paikka työntekijäjärjestöjen edustajien ryhmässä Leslie MANASSEHin erottua,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2012:

      TYÖNTEKIJÄJÄRJESTÖJEN EDUSTAJAT:

               YHDISTYNYT KUNINGASKUNTA

               Iain MURRAY
               TUC (UK)

      Tehty Brysselissä 14 päivänä marraskuuta 2011.

            Neuvoston puolesta

            Puheenjohtaja

         M. SAWICKI

      (1)  EYVL L 39, 13.2.1975, s. 1.

      (2)  EUVL C 226, 19.9.2009, s. 2.


title: 2014/466/YUTP: Poliittisten ja turvallisuusasioiden komitean päätös EUFOR RCA/4/2014, annettu 10 päivänä heinäkuuta 2014 , hyväksynnän antamisesta kolmansien maiden osallistumiselle Keski-Afrikan tasavallassa toteutettavaan Euroopan unionin sotilasoperaatioon (EUFOR RCA)

text:
               18.7.2014

               FI

               Euroopan unionin virallinen lehti

               L 212/11

         POLIITTISTEN JA TURVALLISUUSASIOIDEN KOMITEAN PÄÄTÖS EUFOR RCA/4/2014,
   annettu 10 päivänä heinäkuuta 2014,
   hyväksynnän antamisesta kolmansien maiden osallistumiselle Keski-Afrikan tasavallassa toteutettavaan Euroopan unionin sotilasoperaatioon (EUFOR RCA)

      (2014/466/YUTP)

   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon 10 päivänä helmikuuta 2014 annetun neuvoston päätöksen 2014/73/YUTP Keski-Afrikan tasavallassa toteutettavasta Euroopan unionin sotilasoperaatiosta (EUFOR RCA) (1) ja erityisesti sen 8 artiklan 2 kohdan,
   sekä katsoo seuraavaa:

               (1)

               Neuvosto on valtuuttanut päätöksen 2014/73/YUTP 8 artiklan 2 kohdan nojalla poliittisten ja turvallisuusasioiden komitean (PTK) tekemään asiaankuuluvat päätökset kolmansien valtioiden osallistumisehdotusten hyväksymisestä.

               (2)

               EUFOR CA -operaation komentajan ja Turkin osallistumista koskevan suosituksen ja Euroopan unionin sotilaskomitean antaman lausunnon perusteella Turkin osallistuminen Keski-Afrikan tasavallassa toteutettavaan Euroopan unionin sotilasoperaatioon (EUFOR RCA) olisi hyväksyttävä.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään Turkin osallistuminen Keski-Afrikan tasavallassa toteutettavaan Euroopan unionin sotilasoperaatioon (EUFOR RCA), ja osallistuminen katsotaan merkittäväksi.
   2.   Turkki vapautetaan suorittamasta rahoitusosuutta EUFOR RCA:n talousarvioon.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä heinäkuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 40, 11.2.2014, s. 59.


title: 2007/181/EY: Neuvoston päätös, tehty 19 päivänä maaliskuuta 2007 , alueiden komitean alankomaalaisen varajäsenen nimeämisestä

text:
               24.3.2007

               FI

               Euroopan unionin virallinen lehti

               L 84/36

      NEUVOSTON PÄÄTÖS,
   tehty 19 päivänä maaliskuuta 2007,
   alueiden komitean alankomaalaisen varajäsenen nimeämisestä
   (2007/181/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Alankomaiden hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Alueiden komiteassa on vapautunut varajäsenen paikka P. C. KRIKKEn erottua,

         ON PÄÄTTÄNYT SEURAAVAA:
   1 artikla
   Nimetään Bas VERKERK, burgemeester van Delft, alueiden komitean varajäseneksi Pauline KRIKKEn tilalle jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 19 päivänä maaliskuuta 2007.

            Neuvoston puolesta

            Puheenjohtaja

         Horst SEEHOFER

      (1)  EUVL L 56, 25.2.2006, s. 75.


title: Neuvoston päätös (YUTP) 2017/1193, annettu 4 päivänä heinäkuuta 2017, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta

text:
               5.7.2017

               FI

               Euroopan unionin virallinen lehti

               L 172/12

         NEUVOSTON PÄÄTÖS (YUTP) 2017/1193,
   annettu 4 päivänä heinäkuuta 2017,
   Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 12 päivänä joulukuuta 2005 yhteisen toiminnan 2005/889/YUTP (1) Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah).

               (2)

               Neuvosto hyväksyi 7 päivänä heinäkuuta 2016 päätöksen (YUTP) 2016/1107 (2) yhteisen toiminnan 2005/889/YUTP muuttamisesta ja sen voimassaolon jatkamisesta 30 päivään kesäkuuta 2017.

               (3)

               EU BAM Rafahia koskevan strategisen tarkastelun perusteella operaatiota olisi jatkettava vielä 12 kuukaudella 30 päivään kesäkuuta 2018.

               (4)

               Yhteinen toiminta 2005/889/YUTP olisi näin ollen muutettava vastaavasti.

               (5)

               EU BAM Rafah toteutetaan tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen toiminta 2005/889/YUTP seuraavasti:

               1)

               Lisätään 13 artiklan 1 kohtaan alakohta seuraavasti:
               ”EU BAM Rafahiin liittyviin menoihin tarkoitettu rahoitusohje 1 päivän heinäkuuta 2017 ja 30 päivän kesäkuuta 2018 väliselle ajalle on 1 980 000 euroa.”

               2)

               Korvataan 16 artiklan toinen kohta seuraavasti:
               ”Sen voimassaolo päättyy 30 päivänä kesäkuuta 2018.”

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2017.

      Tehty Brysselissä 4 päivänä heinäkuuta 2017.

            Neuvoston puolesta

            Puheenjohtaja

         M. MAASIKAS

      (1)  Neuvoston yhteinen toiminta 2005/889/YUTP, 12 päivänä joulukuuta 2005, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) (EUVL L 327, 14.12.2005, s. 28).

      (2)  Neuvoston päätös (YUTP) 2016/1107, annettu 7 päivänä heinäkuuta 2016, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta (EUVL L 183, 8.7.2016, s. 64).


title: 2007/766/EY: Komission päätös, tehty 14 päivänä marraskuuta 2007 , luettelon laatimisesta niistä alueista, joille voidaan myöntää rahoitusta liittymistä valmistelevan tukivälineen rajatylittävän yhteistyön osa-alueella rajatylittävään yhteistyöhön jäsenvaltioiden ja edunsaajamaiden välillä vuosina 2007–2013

text:
               28.11.2007

               FI

               Euroopan unionin virallinen lehti

               L 310/15

      KOMISSION PÄÄTÖS,
   tehty 14 päivänä marraskuuta 2007,
   luettelon laatimisesta niistä alueista, joille voidaan myöntää rahoitusta liittymistä valmistelevan tukivälineen rajatylittävän yhteistyön osa-alueella rajatylittävään yhteistyöhön jäsenvaltioiden ja edunsaajamaiden välillä vuosina 2007–2013
   (2007/766/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 (1),
   ottaa huomioon neuvoston asetuksen (EY) N:o 1085/2006 täytäntöönpanosta 12 päivänä kesäkuuta 2007 annetun komission asetuksen (EY) N:o 718/2007 (2), ja erityisesti sen 88 artiklan 1 kohdan,
   sekä katsoo seuraavaa:

               (1)

               Asetuksen (EY) N:o 1085/2006 9 artiklan mukaan liittymistä valmistelevan tukivälineen rajatylittävän yhteistyön osa-alueella voidaan tukea rajatylittävää yhteistyötä edunsaajamaiden ja jäsenvaltioiden välillä. Tällöin liittymistä valmistelevan tukivälineen rajatylittävän yhteistyön osa-alueen mukaisen tuen on katettava alueita kyseisen maa- tai merirajan tai kyseisten maa- tai merirajojen kummallakin puolella.

               (2)

               Asetuksen (EY) N:o 718/2007 88 artiklan 1 kohdan mukaan tukikelpoisia alueita jäsenvaltioiden ja edunsaajamaiden rajatylittävässä yhteistyössä ovat NUTS 3 -tason alueet tai NUTS-luokituksen puuttuessa vastaavat yhteisön ja edunsaajamaiden välisillä maarajoilla sijaitsevat alueet sekä yhteisön ja edunsaajamaiden välisillä merirajoilla sijaitsevat, pääsääntöisesti enintään 150 kilometrin päässä toisistaan sijaitsevat alueet ottaen huomioon mukautukset, joita mahdollisesti joudutaan tekemään yhteistyön johdonmukaisuuden ja jatkuvuuden varmistamiseksi.

               (3)

               Asetuksen (EY) N:o 718/2007 88 artiklan 1 kohdassa säädetään, että komissio hyväksyy yhteisössä ja edunsaajamaissa sijaitsevien tukikelpoisten alueiden luettelon välittömästi kyseisen asetuksen voimaantulon jälkeen, ja luettelo on voimassa 31 päivään joulukuuta 2013,

         ON PÄÄTTÄNYT SEURAAVAA:
   Ainoa artikla
   Asetuksen (EY) N:o 718/2007 88 artiklan 1 kohdassa tarkoitettua jäsenvaltioiden ja liittymistä valmistelevan tukivälineen edunsaajamaiden rajatylittävää yhteistyötä varten tukikelpoiset alueet liittymistä valmistelevan tukivälineen rajatylittävän yhteistyön osa-alueella ovat liitteessä I luetellut (jäsenvaltiot) ja liitteessä II luetellut (edunsaajamaat) alueet.

      Tehty Brysselissä 14 päivänä marraskuuta 2007.

            Komission puolesta

         Olli REHN

            Komission jäsen

      (1)  EUVL L 210, 31.7.2006, s. 82.

      (2)  EUVL L 170, 29.6.2007, s. 1.

      LIITE I
      LUETTELO JÄSENVALTIOISSA SIJAITSEVISTA NUTS 3 -TASON ALUEISTA, JOILLE VOIDAAN MYÖNTÄÄ RAHOITUSTA RAJATYLITTÄVÄÄN YHTEISTYÖHÖN JÄSENVALTIOIDEN JA LIITTYMISTÄ VALMISTELEVAN TUKIVÄLINEEN EDUNSAAJAMAIDEN VÄLILLÄ

                  BG412

                  Sofia

                  BG414

                  Pernik

                  BG415

                  Kyustendil

                  BG341

                  Burgas

                  BG343

                  Yambol

                  BG311

                  Vidin

                  BG312

                  Montana

                  BG413

                  Blagoevgrad

                  BG422

                  Haskovo

                  GR111

                  Evros

                  GR112

                  Xanthi

                  GR113

                  Rodopi

                  GR115

                  Kavala

                  GR123

                  Kilkis

                  GR124

                  Pella

                  GR126

                  Serres

                  GR127

                  Chalkidiki

                  GR132

                  Kastoria

                  GR134

                  Florina

                  GR143

                  Magnisia

                  GR212

                  Thesprotia

                  GR213

                  Ioannina

                  GR222

                  Kerkyra

                  GR242

                  Evvoia

                  GR411

                  Lesvos

                  GR412

                  Samos

                  GR413

                  Chios

                  GR421

                  Dodekanisos

                  GR422

                  Kyklades

                  ITD35

                  Venezia

                  ITD36

                  Padova

                  ITD37

                  Rovigo

                  ITD42

                  Udine

                  ITD43

                  Gorizia

                  ITD44

                  Trieste

                  ITD56

                  Ferrara

                  ITD57

                  Ravenna

                  ITD58

                  Forlì-Cesena

                  ITD59

                  Rimini

                  ITE31

                  Pesaro-Urbino

                  ITE32

                  Ancona

                  ITE33

                  Macerata

                  ITE34

                  Ascoli Piceno

                  ITF12

                  Teramo

                  ITF13

                  Pescara

                  ITF14

                  Chieti

                  ITF22

                  Campobasso

                  ITF41

                  Foggia

                  ITF42

                  Bari

                  ITF44

                  Brindisi

                  ITF45

                  Lecce

                  CY000

                  Kypros/Kibris

                  HU223

                  Zala

                  HU231

                  Baranya

                  HU232

                  Somogy

                  HU331

                  Bács-Kiskun

                  HU333

                  Csongrád

                  RO413

                  Mehedinți

                  RO422

                  Caraș-Severin

                  RO424

                  Timiș

                  SI011

                  Pomurska

                  SI012

                  Podravska

                  SI014

                  Savinjska

                  SI016

                  Spodnjeposavska

                  SI018

                  Notranjsko-kraška

                  SI024

                  Obalno-kraška

                  SI017

                  Jugovzhodna Slovenija

      LIITE II
      LUETTELO LIITTYMISTÄ VALMISTELEVAN TUKIVÄLINEEN EDUNSAAJAMAISSA SIJAITSEVISTA NUTS 3 -TASON ALUEISTA, JOILLE VOIDAAN MYÖNTÄÄ RAHOITUSTA RAJATYLITTÄVÄÄN YHTEISTYÖHÖN JÄSENVALTIOIDEN JA LIITTYMISTÄ VALMISTELEVAN TUKIVÄLINEEN EDUNSAAJAMAIDEN VÄLILLÄ
      Albania

         Seuraavat alueet:

                  Durrës

                  Fier

                  Gjirokastër

                  Korçë

                  Lezhë

                  Shkodër

                  Tirana

                  Vlorë

            Bosnia ja Hertsegovina

         Hertsegovinan talousalue, johon sisältyvät seuraavat kunnat:

                  Bileča

                  Čapljina

                  Čitluk

                  Gacko

                  Grude

                  Jablanica

                  Konjic

                  Kupres

                  Livno

                  Ljubinje

                  Ljubuški

                  Mostar

                  Istočni Mostar

                  Neum

                  Nevesinje

                  Posušje

                  Prozor/Rama

                  Ravno

                  Široki Brijeg

                  Stolac

                  Berkovići

                  Tomislav grad

                  Trebinje

            Entinen Jugoslavian tasavalta Makedonia

         Seuraavat alueet:

                  East

                  North–East

                  Pelagonija

                  South–East

                  Vardar

            Kroatia

         Seuraavat maakunnat:

                  Dubrovnik-Neretva

                  Istria

                  Karlovac

                  Koprivnica–Križevci

                  Krapina–Zagorje

                  Lika–Senj

                  Međimurje

                  Osijek–Baranja

                  Primorje–Gorski kotar

                  Šibenik–Knin

                  Split–Dalmatia

                  Varaždin

                  Virovitica–Podravina

                  Zadar

                  Zagreb

            Montenegro

         Seuraavat kunnat:

                  Bar

                  Budva

                  Cetinje

                  Danilovgrad

                  Herceg Novi

                  Kotor

                  Nikšić

                  Podgorica

                  Tivat

                  Ulcinj

            Serbia mukaan luettuna Kosovo (1)

         Seuraavat alueet:

                  Borski

                  Branicevski

                  Central Banat

                  Jablanicki

                  Nisavski

                  North Backa

                  North Banat

                  Pcinjski

                  Pirotski

                  South Backa

                  South Banat

                  West Backa

                  Zajecarski

            Turkki

         Seuraavat maakunnat:

                  Antalya

                  Aydin

                  Balikesir

                  Canakkale

                  Edirne

                  Izmir

                  Kirklareli

                  Mersin (Içel)

                  Mugla

         (1)  Yhdistyneiden Kansakuntien turvallisuusneuvoston päätöslauselma 1244.


Avis juridique important

|

31991D0677

91/677/Euratom: Neuvoston päätös, tehty 19 päivänä joulukuuta 1991, Joint European Torus -yhteisyrityksen (JET) perussäännön muutosten hyväksymisestä

Virallinen lehti nro L 375 , 31/12/1991 s. 0009 - 0010 Suomenk. erityispainos Alue 12 Nide 2 s. 0150  Ruotsink. erityispainos Alue 12 Nide 2 s. 0150

NEUVOSTON PÄÄTÖS,tehty 19 päivänä joulukuuta 1991,Joint European Torus -yhteisyrityksen (JET) perussäännön muutosten hyväksymisestä (91/677/Euratom) EUROOPAN YHTEISÖJEN NEUVOSTO, jokaottaa huomioon Euroopan ydinenergiayhteisön perustamissopimuksen ja erityisesti sen 50 artiklan,ottaa huomioon komission ehdotuksen (),ottaa huomioon Euroopan parlamentin lausunnon (),ottaa huomioon talous- ja sosiaalikomitean lausunnon (),sekä katsoo, ettäJET-hankkeen toteuttamiseksi neuvosto perusti päätöksellä 78/471/Euratom () Joint European Torus -yhteisyrityksen (JET) ja hyväksyi sen perussäännön, sellaisena kuin se on viimeksi muutettuna päätöksellä 88/447/Euratom (),sekä JET-hankkeen päätöksessä 78/471/Euratom määriteltyjen tavoitteiden saavuttamiseksi että luotettavien plasman epäpuhtausmenetelmien luomiseksi ennen kuin edetään Next Stepfuusiolaitteen rakentamiseen JET-ohjelmassa, on tarpeen aloittaa uusi vaihe, jonka tarkoituksena on saada aikaan tehokas epäpuhtausvalvonta Next Stepin käyttöolosuhteiden kaltaisissa olosuhteissa,neuvosto hyväksyi päätöksellä 90/221/Euratom, ETY () yhteisön teknologisen tutkimuksen ja kehityksen kolmannen kehysohjelman (1990 P1994), jossa täsmennetään muun muassa JET-yhteisyrityksen mahdollisesta laajentamisesta; tämä päätös on tehtävä kyseisen päätöksen johdanto-osassa vahvistetuin perustein,komissio on aloittanut monivuotisesta tutkimus- ja koulutusohjelmasta hallitun lämpöydinfuusion alalla 25 päivänä heinäkuuta 1988 tehdyn neuvoston päätöksen 88/448/Euratom () 3 artiklan mukaisen arvioinnin ja määrittelemisen ja tekee tämän ehdotuksen tehdyn arvioinnin ja määrittelyn perusteella,JET:in neuvosto on tässä tarkoituksessa hyväksynyt yhteisyrityksen jatkamisen 31 päivään joulukuuta 1996 saakka ja perussäännön vastaavan muuttamisen,Swedish Natural Science Research Council korvaa Swedish Energy Research Commissionin yhteisyrityksen ruotsalaisena jäsenenä 1 päivästä heinäkuuta 1987 lukien,Kernforschungsanlage Jülich GmbH muutti nimensä Forschungszentrum Jülich GmbH:ksi 1 päivänä tammikuuta 1990, jaComitato nazionale per la ricerca e per lo sviluppo dell'energia nucleare e delle energie alternative (ENEA) muutti nimensä Ente per le nuove tecnologie, l'energia e l'ambiente:ksi (ENEA) 14 päivänä syyskuuta 1991,ON PÄÄTTÄNYT SEURAAVAA:1 artiklaHyväksytään Joint European Torus -yhteisyrityksen (JET) perussäännön muutos, joka on tämän päätöksen liitteenä.2 artiklaTämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 19 päivänä joulukuuta 1991.Neuvoston puolestaPuheenjohtajaP. DANKERT() EYVL N:o C 261, 16.10.1990, s. 8() Lausunto on annettu 10 päivänä joulukuuta 1991.() EYVL N:o C 120, 6.5.1991, s. 1() EYVL N:o L 151, 7.6.1978, s. 10() EYVL N:o L 222, 12.8.1988, s. 4() EYVL N:o L 177, 8.5.1990, s. 28 () EYVL N:o L 222, 12.8.1988, s. 5LIITE1. Korvataan Joint European Torus -yhteisyrityksen (JET) perussäännön 1.3 kohta seuraavasti:"1.3 Yhteisyrityksessä on seuraavat jäsenet:  P Euroopan ydinenergiayhteisö, jäljempänä 'Euratom',  P Belgian valtio, jäljempänä 'Belgia', joka toimii omaan lukuunsa (Laboratoire de physique des plasmas de l'École royale militaire  P Laboratorium voor plasmaphysica van de Koninklijke Militaire School) ja 'Université libre de Bruxelles'in' lukuun (Service de physique statistique, plasmas et optique non linéaire de l'ULB) sekä Centre d'étude de l'énergie nucléaire'n (CEN)/Studiecentrum voor Kernenergie (SCK) lukuun,  P Centro de Investigaciones Energéticas Medioambientales y Tecnológicas, Espanja, jäljempänä 'CIEMAT',  P Commissariat à l'énergie atomique, Ranska , jäljempänä 'CEA',  P Ente per le Nuove Tecnologie, l'Energia e l'Ambiente, jäljempänä 'ENEA', joka on 1 päivästä tammikuuta 1986 edustanut kaikkia Italian Euratomin fuusio-ohjelmaan liittyviä toimintoja, joihin kuuluu Consiglio Nazionale delle Ricerche, CNR,  P Helleenien tasavalta, jäljempänä 'Kreikka',  P Forschungszentrum Jülich GmbH, Saksan liittotasavalta, jäljempänä 'KFA', joka oli 1 päivään tammikuuta 1990 saakka nimeltään Kernforschungsanlage Jülich GmbH,  P Forskningscenter Risø, Tanska, jäljempänä 'Risø',  P Luxemburgin suurherttuakunta, jäljempänä 'Luxemburg',  P Junta Nacional de Investigação Cientifica e Tecnológica, Portugali, jäljempänä 'JNICT',  P Irlanti,  P Max-Planck-Gesellschaft zur Förderung der Wissenschaften e.V.  P Institut für Plasmaphysik, Saksan liittotasavalta, jäljempänä 'IPP',  P Swedish Natural Science Research Council, jäljempänä 'NFR', joka oli 1 päivään heinäkuuta 1987 asti Swedish Energy Research Commission, joka puolestaan oli 1 päivään heinäkuuta 1982 asti National Board for Energy Source Development,  P Sveitsin valaliitto, jäljempänä 'Sveitsi',  P Stichting voor Fundamenteel Onderzoek der Materie, Alankomaat, jäljempänä 'FOM',  P United Kingdom Atomic Energy Authority, jäljempänä 'viranomainen' tai 'isäntäjärjestö'."2. Korvataan 4.1.1 kohdassa lyhenne "SERC" lyhenteellä "NFR".3. Korvataan Joint European Torus -yhteisyrityksen (JET) perussäännön 19.1 kohta seuraavasti:"19.1 Yhteisyritystä jatketaan 31 päivään joulukuuta 1996 saakka."


title: Komission päätös (EU) 2016/1796, annettu 7 päivänä heinäkuuta 2016, päätösten 2011/263/EU, 2011/264/EU, 2012/720/EU ja 2012/721/EU muuttamisesta aineiden luokituksessa tapahtuneen kehityksen huomioon ottamiseksi (tiedoksiannettu numerolla C(2016) 4131) (ETA:n kannalta merkityksellinen teksti)

text:
                  11.10.2016

                  FI

                  Euroopan unionin virallinen lehti

                  L 274/55

            KOMISSION PÄÄTÖS (EU) 2016/1796,
      annettu 7 päivänä heinäkuuta 2016,
      päätösten 2011/263/EU, 2011/264/EU, 2012/720/EU ja 2012/721/EU muuttamisesta aineiden luokituksessa tapahtuneen kehityksen huomioon ottamiseksi

            (tiedoksiannettu numerolla C(2016) 4131)

      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
      on kuullut Euroopan unionin ympäristömerkintälautakuntaa,
      sekä katsoo seuraavaa:

                  (1)

                  Asetuksen (EY) N:o 66/2010 6 artiklan 6 kohdassa säädetään, ettei EU-ympäristömerkkiä saa myöntää tavaroille, jotka sisältävät sellaisia aineita tai valmisteita/seoksia, jotka on luokiteltu Euroopan parlamentin ja neuvoston asetuksen (EY) N:o 1272/2008 (2) mukaisesti myrkyllisiksi, ympäristölle vaarallisiksi, syöpää tai perimän muutoksia aiheuttaviksi tai lisääntymiselle vaarallisiksi eikä Euroopan parlamentin ja neuvoston asetuksen (EY) N:o 1907/2006 (3) 57 artiklassa tarkoitettuja aineita sisältäville tavaroille.

                  (2)

                  Asetuksen (EY) N:o 66/2010 6 artiklan 7 kohdassa säädetään, että tiettyjen näitä aineita sisältävien tavararyhmien tapauksessa, ja vain silloin, kun niiden korvaaminen joko sellaisenaan tai käyttämällä vaihtoehtoisia materiaaleja tai suunnittelua ei ole teknisesti mahdollista, tai kun on kyse tuotteista, joiden kokonaisvaltainen ympäristönsuojelullinen taso on huomattavasti korkeampi verrattuna muihin samaan ryhmään kuuluviin tavaroihin, komissio voi hyväksyä toimenpiteitä poikkeusten myöntämiseksi 6 kohdasta.

                  (3)

                  Subtilisiini on vaarallinen aine, jolla on yhdenmukaistettu luokitus asetuksen (EY) N:o 1272/2008 liitteen VI mukaisesti. Se käsittää seuraavat vaaraluokat: Hengitysteitä herkistävä, kategoria 1, Vakava silmävaurio, kategoria 1, Ihoa ärsyttävä, kategoria 2 ja Elinkohtainen myrkyllisyys hengityselimille kerta-altistumisen jälkeen, kategoria 3.

                  (4)

                  Komission päätöksissä 2011/263/EU (4) ja 2011/264/EU (5), sellaisina kuin ne ovat muutettuina komission päätöksellä 2012/49/EU (6), myönnettiin jo poikkeus subtilisiinientsyymille, johon oli liitetty vaaraluokitus H400 (Erittäin myrkyllistä vesieliöille) niiden ekologisten arviointiperusteiden mukaisesti, joiden nojalla EU-ympäristömerkki myönnetään konetiskiaineille ja pyykinpesuaineille, koska subtilisiini oli todettu näiden pesuaineiden tärkeäksi ainesosaksi ja sille oli jo aikaisemmin myönnetty poikkeus. Lisäksi samassa tarkoituksessa kuin sallia subtilisiinin käyttö EU:n ympäristömerkillä varustetuissa tuotteissa komission päätöksissä 2012/720/EU (7) ja 2012/721/EU (8) sallittiin vaaraluokituksella H400 (Erittäin myrkyllistä vesieliöille) varustettujen entsyymien käyttö teollisuuden ja laitosten koneastianpesuaineissa sekä teollisuuden ja laitosten pyykinpesuaineissa. Nämä poikkeukset myönnettiin ottaen huomioon subtilisiinin suuri merkitys edellä mainituissa pesuaineryhmissä ja sen korkea hajoamisen/inaktivaation taso jätevedenkäsittelylaitoksissa sekä pesuaineiden käytön ja viemärijärjestelmiin johtamisen aikana. Poikkeukset olivat tarpeen, koska subtilisiini oli luokiteltu vesiympäristölle välittömästi vaaralliseksi kategoriaan 1 (M-kerroin 1, H400) itse tehdyn luokittelun mukaisesti, kun se rekisteröitiin asetuksen (EY) N:o 1907/2006 mukaisesti, mikä olisi estänyt sen käytön EU:n ympäristömerkillä varustetuissa tuotteissa.

                  (5)

                  Asetusta (EY) N:o 1272/2008 muutettiin komission asetuksella (EU) N:o 286/2011 (9). Asetukseen (EY) N:o 1272/2008 tehtyjä muutoksia on sovellettu aineiden osalta 1 päivästä joulukuuta 2012 ja seosten osalta 1 päivästä kesäkuuta 2015. Asetuksen (EU) N:o 286/2011 perusteella on otettu käyttöön uusia vesiympäristölle aiheutuvien pitkäaikaisten vaarojen luokituskriteereitä, jotka perustuvat krooniseen myrkyllisyyteen vesieliöille sekä biohajoavuutta koskeviin tietoihin. Uusien kriteerien perusteella REACH-asetuksen mukaisen subtilisiinia käsittelevän SIEF-ryhmän tekemässä tuoreessa tutkimuksessa todettiin, että kyseinen aine olisi luokiteltava myös vesiympäristölle vaaralliseksi (Krooninen, kategoria 2). Aine on helposti biohajoava, eikä sen uskota aiheuttava riskiä ympäristölle, koska se deaktivoituu lähes kokonaan jätevedenkäsittelylaitoksessa. Tämän luokituksen tuloksena subtilisiinin käyttö jouduttaisiin kieltämään EU:n ympäristömerkillä varustetuissa tuotteissa. Tämän takia nykyiset ekologiset arviointiperusteet, joiden nojalla EU-ympäristömerkki myönnetään konetiskiaineille, pyykinpesuaineille, teollisuuden ja laitosten koneastianpesuaineille sekä teollisuuden ja laitosten pyykinpesuaineille, eivät vastaa ohjeellisesti ympäristönsuojelullisesti niiden koko elinkaaren aikana parhaiten suoriutuvaa 10–20 prosenttia markkinoilla saatavilla olevista tuotteista.

                  (6)

                  Subtilisiini lisää pesuaineiden puhdistuskykyä rikkomalla tehokkaasti tahrojen proteiinipitoiset ainesosat. Myös alhaisissa lämpötiloissa entsyymi on erittäin tehokas silloin, kun sitä käytetään annosteltuna siten, että noudatetaan EU-ympäristömerkin mukaisia alhaiseen lämpötilaan, tiivistysasteeseen ja suoritusperusteisiin liittyviä vaatimuksia. Tällä hetkellä ei ole saatavilla vaihtoehtoista ainesosaa tai teknologiaa. Muut entsyymit, joiden katalyyttitoiminta on erilainen, esimerkiksi alfa-amylaasi, lipaasi tai pektaattilyaasi, voivat poistaa muunlaisia saostumia ja tahroja, kuten tärkkelys-, rasva- ja pektiinitahrat, mutta ne eivät pysty poistamaan proteiinipitoisia tahroja.

                  (7)

                  Päätöksissä 2011/263/EU ja 2011/264/EU vahvistettujen arviointiperusteiden, joiden nojalla EU-ympäristömerkki myönnetään konetiskiaineille ja pyykinpesuaineille, uudelleentarkastelussa ja EU-ympäristömerkin myöntämiseksi teollisuuden ja laitosten koneastianpesuaineille sekä teollisuuden ja laitosten pyykinpesuaineille käytettävien perusteiden laatimisessa sekä niihin liittyvissä muutoksissa ei otettu huomioon asetuksessa (EU) N:o 286/2011 käyttöön otettuja uusia ympäristöluokitusperusteita.

                  (8)

                  Tätä muutosta sovelletaan takautuvasti 1 päivästä joulukuuta 2012, jotta voidaan varmistaa niiden arviointiperusteiden voimassaolon jatkuvuus, jotka liittyvät EU-ympäristömerkin myöntämiseen konetiskiaineille, pyykinpesuaineille, teollisuuden ja laitosten koneastianpesuaineille sekä teollisuuden ja laitosten pyykinpesuaineille.

                  (9)

                  Sen vuoksi päätöksiä 2011/263/EU, 2011/264/EU, 2012/720/EU ja 2012/721/EU olisi muutettava.

                  (10)

                  Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan päätöksen 2011/263/EU liite tämän päätöksen liitteen I mukaisesti.
      2 artikla
      Muutetaan päätöksen 2011/264/EU liite tämän päätöksen liitteen II mukaisesti.
      3 artikla
      Muutetaan päätöksen 2012/720/EU liite tämän päätöksen liitteen III mukaisesti.
      4 artikla
      Muutetaan päätöksen 2012/721/EU liite tämän päätöksen liitteen IV mukaisesti.
      5 artikla
      Tätä päätöstä sovelletaan 1 päivästä joulukuuta 2012.
      6 artikla
      Tämä päätös on osoitettu kaikille jäsenvaltioille.

         Tehty Brysselissä 7 päivänä heinäkuuta 2016.

               Komission puolesta

            Karmenu VELLA

               Komission jäsen

         (1)  EUVL L 27, 30.1.2010, s. 1.

         (2)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

         (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

         (4)  Komission päätös 2011/263/EU, annettu 28 päivänä huhtikuuta 2011, ekologisista arviointiperusteista EU-ympäristömerkin myöntämiseksi konetiskiaineille (EUVL L 111, 30.4.2011, s. 22).

         (5)  Komission päätös 2011/264/EU, annettu 28 päivänä huhtikuuta 2011, ekologisista arviointiperusteista EU-ympäristömerkin myöntämiseksi pyykinpesuaineille (EUVL L 111, 30.4.2011, s. 34).

         (6)  Komission päätös 2012/49/EU, annettu 26 päivänä tammikuuta 2012, päätösten 2011/263/EU ja 2011/264/EU muuttamisesta neuvoston direktiivin 67/548/ETY liitteessä I ja Euroopan parlamentin ja neuvoston asetuksen (EY) N:o 1272/2008 liitteessä VI olevassa entsyymien luokittelussa tapahtuneen kehityksen huomioon ottamiseksi (EUVL L 26, 28.1.2012, s. 36).

         (7)  Komission päätös 2012/720/EU, annettu 14 päivänä marraskuuta 2012, ekologisista arviointiperusteista EU-ympäristömerkin myöntämiseksi teollisuuden ja laitosten koneastianpesuaineille (EUVL L 326, 24.11.2012, s. 25).

         (8)  Komission päätös 2012/721/EU, annettu 14 päivänä marraskuuta 2012, ekologisista arviointiperusteista EU-ympäristömerkin myöntämiseksi teollisuuden ja laitosten pyykinpesuaineille (EUVL L 326, 24.11.2012, s. 38).

         (9)  Komission asetus (EU) N:o 286/2011, annettu 10 päivänä maaliskuuta 2011, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniikan ja tieteen kehitykseen (EUVL L 83, 30.3.2011, s. 1).

         LIITE I
         Muutetaan päätöksen 2011/263/EU liite seuraavasti:
         Selkeyden ja oikeusvarmuuden vuoksi on aiheellista korvata kokonaan perusteen 2b viidennessä alakohdassa poikkeuksia koskeva taulukko seuraavalla taulukolla, jossa otetaan huomioon komission päätöksessä 2014/313/EU (1) lisätyt muutokset:

                        ”Subtilisiini

                        H400: Erittäin myrkyllistä vesieliöille

                        R50

                        H411: Myrkyllistä vesieliöille, pitkäaikaisia haittavaikutuksia

                        R50-53

                        Pinta-aktiiviset aineet jos pitoisuus lopputuotteessa < 25 %

                        H400: Erittäin myrkyllistä vesieliöille

                        R50

                        Pinta-aktiiviset aineet jos pitoisuus lopputuotteessa < 25 % (*)

                        H412: Haitallista vesieliöille, pitkäaikaisia haittavaikutuksia

                        R52-53

                        Säilöntätarkoituksiin käytettävät biosidit (**)

                        H410: Erittäin myrkyllistä vesieliöille, pitkäaikaisia haittavaikutuksia

                        R50-53

                        H411: Myrkyllistä vesieliöille, pitkäaikaisia haittavaikutuksia

                        R 51–53

                        H412: Haitallista vesieliöille, pitkäaikaisia haittavaikutuksia

                        R52-53

                        Hajusteet

                        H412: Haitallista vesieliöille, pitkäaikaisia haittavaikutuksia

                        R52-53

                        Entsyymit (***)

                        H334: Saattaa aiheuttaa hengitettynä allergia- tai astmaoireita tai hengitysvaikeuksia

                        R42

                        H317: Voi aiheuttaa allergisia ihoreaktioita

                        R43

                        NTA epäpuhtautena MGDA:ssa ja GLDA:ssa (****)

                        H351: Epäillään aiheuttava syöpää

                        R40

            (1)  Komission päätös 2014/313/EU, annettu 28 päivänä toukokuuta 2014, päätösten 2011/263/EU, 2011/264/EU, 2011/382/EU, 2011/383/EU, 2012/720/EU ja 2012/721/EU muuttamisesta aineiden luokituksessa tapahtuneen kehityksen huomioon ottamiseksi (EUVL L 164, 3.6.2014, s. 74)

            (*)  Tätä poikkeusta voidaan soveltaa, jos aineet ovat helposti hajoavia ja anaerobisesti hajoavia.

            (**)  Viitataan arviointiperusteessa 2e. Poikkeusta voidaan soveltaa, jos biosidien mahdollista biokertyvyyttä kuvaava log Pow (jakaantumiskerroin oktanoli/vesi) on < 3,0 tai kokeellisesti määritetty biokertyvyystekijä (BCF) ≤ 100.

            (***)  Mukaan lukien stabilointiaineet ja muut valmisteiden apuaineet.

            (****)  NTA:n pitoisuus näissä raaka-aineissa on oltava alle 1,0 % eikä lopputuotteen yhteenlaskettu NTA:n kokonaispitoisuus saa ylittää 0,10 %:a.”

         LIITE II
         Muutetaan päätöksen 2011/264/EU liite seuraavasti:
         Selkeyden ja oikeusvarmuuden vuoksi on aiheellista korvata kokonaan perusteen 4b viidennessä alakohdassa poikkeuksia koskeva taulukko seuraavalla taulukolla, jossa otetaan huomioon päätöksessä 2014/313/EU lisätyt muutokset:

                        ”Subtilisiini

                        H400: Erittäin myrkyllistä vesieliöille

                        R50

                        H411: Myrkyllistä vesieliöille, pitkäaikaisia haittavaikutuksia

                        R50-53

                        Pinta-aktiiviset aineet jos pitoisuus lopputuotteessa < 25 %

                        H400: Erittäin myrkyllistä vesieliöille

                        R50

                        Pinta-aktiiviset aineet jos pitoisuus lopputuotteessa < 25 % (*)

                        H412: Haitallista vesieliöille, pitkäaikaisia haittavaikutuksia

                        R52-53

                        Säilöntätarkoituksiin käytettävät biosidit (**)

                        H410: Erittäin myrkyllistä vesieliöille, pitkäaikaisia haittavaikutuksia

                        R50-53

                        H411: Myrkyllistä vesieliöille, pitkäaikaisia haittavaikutuksia

                        R 51–53

                        H412: Haitallista vesieliöille, pitkäaikaisia haittavaikutuksia

                        R52-53

                        Hajusteet

                        H412: Haitallista vesieliöille, pitkäaikaisia haittavaikutuksia

                        R52-53

                        Entsyymit (***)

                        H334: Saattaa aiheuttaa hengitettynä allergia- tai astmaoireita tai hengitysvaikeuksia

                        R42

                        H317: Voi aiheuttaa allergisia ihoreaktioita

                        R43

                        Valkaisuaineen katalyytit (***)

                        H334: Saattaa aiheuttaa hengitettynä allergia- tai astmaoireita tai hengitysvaikeuksia

                        R42

                        H317: Voi aiheuttaa allergisia ihoreaktioita

                        R43

                        NTA epäpuhtautena MGDA:ssa ja GLDA:ssa (****)

                        H351: Epäillään aiheuttava syöpää

                        R40

                        Optiset kirkasteet (vain tehokkaissa pesuaineissa)

                        H413: Voi aiheuttaa pitkäaikaisia haittavaikutuksia vesieliöille

                        R53

            (*)  Tätä poikkeusta voidaan soveltaa, jos aineet ovat helposti hajoavia ja anaerobisesti hajoavia.

            (**)  Viitataan perusteessa 4e. Poikkeusta voidaan soveltaa, jos biosidien mahdollista biokertyvyyttä kuvaava log Pow (jakaantumiskerroin oktanoli/vesi) on < 3,0 tai kokeellisesti määritetty biokertyvyystekijä (BCF) ≤ 100.

            (***)  Mukaan lukien stabilointiaineet ja muut valmisteiden apuaineet.

            (****)  NTA:n pitoisuus näissä raaka-aineissa on oltava alle 1,0 % eikä lopputuotteen yhteenlaskettu NTA:n kokonaispitoisuus saa ylittää 0,10 %:a.”

         LIITE III
         Muutetaan päätöksen 2012/720/EU liite seuraavasti:
         Selkeyden ja oikeusvarmuuden vuoksi on aiheellista korvata kokonaan perusteen 3b kuudennessa alakohdassa poikkeuksia koskeva taulukko seuraavalla taulukolla, jossa otetaan huomioon päätöksessä 2014/313/EU lisätyt muutokset:

                        ”Subtilisiini

                        H400: Erittäin myrkyllistä vesieliöille

                        R50

                        H411: Myrkyllistä vesieliöille, pitkäaikaisia haittavaikutuksia

                        R50-53

                        Pinta-aktiiviset aineet jos pitoisuus lopputuotteessa < 15 %

                        H400: Erittäin myrkyllistä vesieliöille

                        R50

                        Pinta-aktiiviset aineet jos pitoisuus lopputuotteessa < 25 %

                        H412: Haitallista vesieliöille, pitkäaikaisia haittavaikutuksia

                        R52-53

                        Säilöntätarkoituksiin käytettävät biosidit (*)

                        (ainoastaan nesteet, joiden pH on 2–12, ja enintään 0,10 painoprosenttia aktiivisesta aineesta)

                        H331: Myrkyllistä hengitettynä

                        R23

                        H334: Saattaa aiheuttaa hengitettynä allergia- tai astmaoireita tai hengitysvaikeuksia

                        R42

                        H317: Voi aiheuttaa allergisia ihoreaktioita

                        R43

                        H400: Erittäin myrkyllistä vesieliöille

                        R50

                        Entsyymit (**)

                        H334: Saattaa aiheuttaa hengitettynä allergia- tai astmaoireita tai hengitysvaikeuksia

                        R42

                        H317: Voi aiheuttaa allergisia ihoreaktioita

                        R43

                        H400: Erittäin myrkyllistä vesieliöille

                        R50

                        NTA epäpuhtautena MGDA:ssa ja GLDA:ssa (***)

                        H351: Epäillään aiheuttava syöpää

                        R40

            (*)  Poikkeus koskee ainoastaan perustetta 3b. Biosidien on noudatettava perustetta 3d.

            (**)  Mukaan lukien stabilointiaineet ja muut valmisteiden apuaineet.

            (***)  NTA:n pitoisuus näissä raaka-aineissa on oltava alle 1,0 % eikä lopputuotteen yhteenlaskettu NTA:n kokonaispitoisuus saa ylittää 0,10 %:a.”

         LIITE IV
         Muutetaan päätöksen 2012/721/EU liite seuraavasti:
         Selkeyden ja oikeusvarmuuden vuoksi on aiheellista korvata kokonaan perusteen 4b kuudennessa alakohdassa poikkeuksia koskeva taulukko seuraavalla taulukolla:

                        ”Subtilisiini

                        H400: Erittäin myrkyllistä vesieliöille

                        R50

                        H411: Myrkyllistä vesieliöille, pitkäaikaisia haittavaikutuksia

                        R50-53

                        Pinta-aktiiviset aineet jos pitoisuus lopputuotteessa < 20 %

                        H400: Erittäin myrkyllistä vesieliöille

                        R50

                        Pinta-aktiiviset aineet jos pitoisuus lopputuotteessa < 25 % (*)

                        H412: Haitallista vesieliöille, pitkäaikaisia haittavaikutuksia

                        R52-53

                        Säilöntätarkoituksiin käytettävät biosidit (**)

                        (ainoastaan nesteet, joiden pH on 2–12, ja enintään 0,10 painoprosenttia aktiivisesta aineesta)

                        H331: Myrkyllistä hengitettynä

                        R23

                        H334: Saattaa aiheuttaa hengitettynä allergia- tai astmaoireita tai hengitysvaikeuksia

                        R42

                        H317: Voi aiheuttaa allergisia ihoreaktioita

                        R43

                        H400: Erittäin myrkyllistä vesieliöille

                        R50

                        Entsyymit (***)

                        H400: Erittäin myrkyllistä vesieliöille

                        R50

                        H334: Saattaa aiheuttaa hengitettynä allergia- tai astmaoireita tai hengitysvaikeuksia

                        R42

                        H317: Voi aiheuttaa allergisia ihoreaktioita

                        R43

                        Valkaisuaineen katalyytit (***)

                        H400: Erittäin myrkyllistä vesieliöille

                        R50

                        NTA epäpuhtautena MGDA:ssa ja GLDA:ssa (****)

                        H351: Epäillään aiheuttava syöpää

                        R40

            (*)  Tätä poikkeusta voidaan soveltaa, jos pinta-aktiiviset aineet täyttävät perusteen 3a ja ne ovat anaerobisesti biohajoavia.

            (**)  Poikkeus koskee ainoastaan perustetta 4b. Biosidien on noudatettava perustetta 4e.

            (***)  Mukaan lukien stabilointiaineet ja muut valmisteiden apuaineet.

            (****)  NTA:n pitoisuus näissä raaka-aineissa on oltava alle 1,0 % eikä lopputuotteen yhteenlaskettu NTA:n kokonaispitoisuus saa ylittää 0,10 %:a.”


title: 2006/644/EY: Komission päätös, tehty 20 päivänä syyskuuta 2006 , monikielisyyttä käsittelevän korkean tason työryhmän perustamisesta

text:
               23.9.2006

               FI

               Euroopan unionin virallinen lehti

               L 263/12

      KOMISSION PÄÄTÖS,
   tehty 20 päivänä syyskuuta 2006,
   monikielisyyttä käsittelevän korkean tason työryhmän perustamisesta
   (2006/644/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen
   sekä katsoo seuraavaa:

               (1)

               Euroopan yhteisön perustamissopimuksen 149 artiklan 2 kohdassa yhteisölle annetaan tehtäväksi kehittää koulutuksen eurooppalaista ulottuvuutta erityisesti jäsenvaltioiden kielten opetuksen ja levittämisen avulla.

               (2)

               Komission saattaa olla tarpeen kääntyä neuvoa-antavan elimen asiantuntijoiden puoleen kehittäessään uutta monikielisyysstrategiaa komission tiedonannon ”Uusi monikielisyyden puitestrategia” (1) mukaisesti.

               (3)

               Tästä syystä on tarpeen perustaa monikielisyyttä käsittelevä asiantuntijaryhmä ja määritellä sen tehtävät ja kokoonpano.

               (4)

               Ryhmän tehtävänä olisi antaa tukea ja neuvontaa aloitteiden kehittämiseen ja antaa uutta pontta ja ideoita monikielisyyttä koskevan kattavan lähestymistavan luomiseen Euroopan unionissa.

               (5)

               Ryhmän olisi koostuttava 8–12 jäsenestä.

               (6)

               Olisi vahvistettava ryhmän jäseniin sovellettavat tietojen luovuttamista koskevat säännöt rajoittamatta kuitenkaan komission päätöksen 2001/844/EY, EHTY, Euratom (2) liitteessä vahvistettujen komission turvallisuussääntöjen soveltamista.

               (7)

               Ryhmän jäseniä koskevien henkilötietojen käsittelyssä on noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (3) säännöksiä,

         ON PÄÄTTÄNYT SEURAAVAA:
   1 artikla
   Monikielisyyttä käsittelevä korkean tason työryhmä
   Perustetaan monikielisyyttä käsittelevä korkean tason työryhmä (jäljempänä ’ryhmä’).
   2 artikla
   Tehtävät
   Ryhmän tehtävänä on saada aikaan monikielisyyteen liittyvää ajatusten, kokemusten ja hyvien käytäntöjen vaihtoa ja antaa komissiolle alan toimia koskevia suosituksia.
   3 artikla
   Kuuleminen
   1.   Komissio voi kuulla ryhmää missä tahansa monikielisyyteen liittyvissä kysymyksissä.
   2.   Ryhmän puheenjohtaja voi ilmoittaa komissiolle, että ryhmän kuuleminen jostain tietystä kysymyksestä on toivottavaa.
   4 artikla
   Kokoonpano – nimeäminen
   1.   Ryhmän olisi koostuttava 8–12 jäsenestä.
   2.   Komissio nimeää ryhmän jäsenet monikielisyyden alan asiantuntijoiden joukosta.
   3.   Jäseneksi nimeäminen on henkilökohtainen, ja jäsenet antavat komissiolle neuvoja ulkopuolisista ohjeista riippumattomasti.
   4.   Jäsenet jatkavat tehtävässään, kunnes heidän seuraajansa nimetään tai toimikautensa uudistetaan.
   5.   Jäsenille, jotka eivät pysty enää osallistumaan tehokkaasti ryhmän työhön, jotka eroavat tai jotka eivät täytä tämän artiklan 3 kohdassa tai perustamissopimuksen 287 artiklassa mainittuja edellytyksiä, voidaan nimetä seuraaja jäljellä olevaksi toimikaudeksi.
   6.   Jäsenten, jotka on nimetty yksityishenkilöinä, on joka vuosi allekirjoitettava sitoumus toimimisesta yleisen edun hyväksi sekä ilmoitus sellaisten sidonnaisuuksien puuttumisesta tai olemassaolosta, jotka voisivat vaarantaa heidän puolueettomuutensa.
   7.   Henkilökohtaisesti nimettyjen jäsenten nimet julkaistaan koulutuksen ja kulttuurin pääosaston verkkosivuilla. Jäsenten nimet kerätään, käsitellään ja julkaistaan asetuksen (EY) N:o 45/2001 (4) säännösten mukaisesti.
   5 artikla
   Toiminta
   1.   Ryhmän puheenjohtajana toimii monikielisyydestä vastaava komission jäsen.
   2.   Ryhmä voi komission kanssa siitä sovittuaan perustaa alaryhmiä tarkastelemaan tiettyjä kysymyksiä ryhmän määrittelemien tehtävien mukaisesti. Työryhmät hajotetaan heti kun ne ovat täyttäneet toimeksiantonsa.
   3.   Komission edustaja voi kutsua käsiteltävän asian erityisasiantuntijoita tai asiaa hyvin tuntevia tarkkailijoita osallistumaan ryhmän tai alaryhmän työhön, jos tämä on hyödyllistä ja/tai tarpeen.
   4.   Ryhmän tai alaryhmän toimintaan osallistumisen yhteydessä saatuja tietoja ei saa paljastaa, jos komissio on ilmoittanut tietojen liittyvän luottamuksellisiin asioihin.
   5.   Ryhmä ja sen alaryhmät kokoontuvat yleensä komission tiloissa komission päättämien menettelyjen ja aikataulun mukaisesti. Komission yksiköt huolehtivat sihteeripalveluista. Muut komission virkamiehet, joita asia koskee, voivat olla läsnä ryhmän ja sen alaryhmien kokouksissa.
   6.   Ryhmä vahvistaa työjärjestyksensä komission laatiman työjärjestyksen mallin pohjalta.
   7.   Komission yksiköt voivat julkaista (Internetissä) ryhmän tiivistelmiä, päätelmiä, päätelmien osia tai valmisteluasiakirjoja asianomaisen asiakirjan alkukielellä.
   6 artikla
   Kokouskulut
   Ryhmän jäsenten, asiantuntijoiden ja tarkkailijoiden sellaiset matkakulut ja tarvittaessa oleskelukulut, jotka liittyvät ryhmän toimintaan, korvataan ulkopuolisille asiantuntijoille maksettavia korvauksia koskevien komission sääntöjen mukaisesti.
   Jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksiköitten ryhmälle varaaman vuositalousarvion rajoissa.
   7 artikla
   Voimaantulo
   Tätä päätöstä noudatetaan päivästä, jona se julkaistaan Euroopan unionin virallisessa lehdessä.

      Tehty Brysselissä 20 päivänä syyskuuta 2006.

            Komission puolesta

         Ján FIGEĽ

            Komission jäsen

      (1)  KOM(2005) 596 lopullinen.

      (2)  EYVL L 317, 3.12.2001, s. 1. Päätös sellaisena kuin se on viimeksi muutettuna päätöksellä 2006/548/EY, Euratom (EUVL L 215, 5.8.2006, s. 38).

      (3)  EYVL L 8, 12.1.2001, s. 1.

      (4)  Jäsenten nimien julkaisemista koskevasta säännöstä voidaan poiketa asianmukaisesti perustelluissa tapauksissa.